1997R0936 — SK — 01.07.2007 — 009.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Opravené a doplnené:







(*) Tento akt nebol zatiaľ uverejnený v slovenčine.









▼B

NARIADENIE KOMISIE (ES) 936/97

z 27. mája 1997,

ktorým sa otvárajú tarifné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a ustanovuje sa ich správa







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) 1095/96 z 18. júna 1996 o vykonávaní koncesií ustanovených v zozname CXL, ktorý bol vypracovaný v zmysle záverov rokovaní GATT XXIV.6 ( 1 ), najmä na jeho článok 1 ods. 1; keďže spoločenstvo sa podľa dohody o poľnohospodárstve, ktorá bola uzavretá počas Uruguajského kola multilaterálnych obchodných rokovaní, zaviazalo otvoriť tarifné kvóty na hovädzie mäso vysokej kvality a mrazené byvolie mäso a stanoviť ich na 58 100 ton respektíve 2 250 ton ročne a keďže tieto kvóty by mali byť otvorené na viacročnom základe a mali by byť prijaté podrobné pravidlá ich uplatňovania počas dvanásťmesačných období so začiatkom od 1. júla; keďže vyvážajúce tretie krajiny sa zaviazali vydať certifikáty pravosti, ktoré budú garantovať pôvod výrobkov; keďže musí byť stanovená forma a obsah certifikátov, ako aj postupov ich používania; keďže certifikáty pravosti musia vydávať orgány tretích krajín, ktoré garantujú riadne uplatňovanie príslušných úprav; keďže príslušné kvóty by mali byť spravované prostredníctvom dovozných licencií a keďže za tým účelom by mali byť stanovené pravidlá podávania žiadostí a údaje uvádzané v žiadostiach a licenciách formou výnimky, ak je to nevyhnutné, z niektorých ustanovení nariadenia Komisie (EHS) 3719/88 zo 16. novembra 1988, ktoré ustanovuje podrobné pravidlá uplatňovania systému dovozných a vývozných licencií a certifikátov s vopred stanovenou náhradou pre poľnohospodárske výrobky ( 2 ), naposledy zmeneného a doplneného nariadením (ES) 2350/96 ( 3 ), a nariadenia Komisie (ES) 1445/95 z 26. júna 1995 o pravidlách uplatňovania dovozných a vývozných licencií v sektore hovädzieho a teľacieho mäsa, ktoré ruší nariadenie (EHS) 2377/80 ( 4 ), naposledy zmenené a doplnené nariadením (ES) 266/97 ( 5 ); keďže na zabezpečenie riadnej správy dovozu mäsa je potrebné pri relevantných prípadoch ustanoviť, aby sa dovozné licencie vydávali na základe overenia najmä údajov uvedených na certifikátoch pravosti; keďže skúsenosť ukázala, že dovozcovia nie vždy informujú príslušné orgány, ktoré vydávajú dovozné licencie, o množstve a pôvode hovädzieho mäsa dovezeného podľa príslušnej kvóty; keďže tieto informácie sú dôležité na zhodnotenie situácie na trhu; keďže by preto mala byť zavedená zábezpeka, ktorá by zabezpečila plnenie tejto požiadavky dovozcami; keďže by malo byť ustanovené, aby členské štáty odovzdávali informácie o takýchto dovozoch ďalej; keďže opatrenia ustanovené týmto nariadením sú v súlade s názorom Riadiaceho výboru pre hovädzie a teľacie mäso, PRIJALA TOTO NARIADENIE:







Článok 1

▼M16

1. Týmto sa každý rok na obdobie od 1. júla jedného roka do 30. júna roka nasledujúceho, ďalej „obdobia na colné dovozné kvóty“, otvárajú nasledujúce tarifné kvóty:

— 60 250 ton na čerstvé, chladené alebo mrazené mäso vysokej kvality z hovädzieho dobytka, ktoré patrí do kódov KN 0201 a 0202, a na výrobky, ktoré patria do kódov KN 0206 10 95 a 0206 29 91. Táto kvóta má sériové číslo 09.4002,

— 2 250 ton na mrazené vykostené byvolie mäso, ktoré patrí do kódu KN 0202 30 90, vyjadrené hmotnosťou vykosteného mäsa; táto kvóta má sériové číslo 09.4001.

Na účely priradenia uvedených kvót v prvom pododseku zodpovedá 100 kilogramov nevykosteného mäsa 77 kilogramom vykosteného mäsa.

▼B

2. Na účely tohto nariadenia sa pod „mrazeným mäsom“ rozumie také mäso, ktoré má pri vstupe na colné územie spoločenstva vnútornú teplotu najviac - 12 °C.

3. V zmysle kvót uvedených v odseku 1 je valorická sadzba cla 20 %.

Článok 2

Tarifná kvóta na čerstvé, chladené a mrazené hovädzie mäso ustanovená v prvej zarážke článku 1 (1) sa prideľuje takto:

▼M14

a) 28 000 ton na vykostené hovädzie mäso, ktoré patrí do kódov KN 0201 30 00 a 0206 10 95 a ktoré spĺňa túto definíciu: „Vybraté hovädzie kusy získané z volov, mladých volkov alebo jalovíc, ktoré boli od svojho odstavenia výlučne kŕmené len pasením na pastvinách. Jatočné telá volov sa zatrieďujú ako ‚JJ’, ‚J’, ‚U’ alebo ‚U2’, jatočné telá mladých volkov a jalovíc sa zatrieďujú ako ‚AA’, ‚A’ alebo ‚B’ podľa úradnej klasifikácie hovädzieho mäsa, ktorú zaviedol Sekretariát pre poľnohospodárstvo, chov hovädzieho dobytka, rybolov a výživu v Argentíne (Secretaría de Agricultura, Ganadería, Pesca y Alimentos – SAGPyA).“ Kusy sa označujú v súlade s článkom 13 nariadenia Európskeho parlamentu a Rady (ES) č. 1760/2000 ( 6 ). Označenie „hovädzie mäso vysokej kvality“ sa môže pridať k informáciám na etikete;

▼B

b) ►M13 7 150 ton ◄ mäsových výrobkov, ktoré patria do kódov KN 0201 20 90, 0201 30, 0202 20 90, 0202 30, 0206 10 95 a 0206 29 91 a spĺňajú nasledovnú definíciu: ▼M13 Vybrané kusy získané z jatočných tiel mladých býkov alebo jalovíc, ktoré boli zaradené do jednej z týchto úradných kategórií „Y“, „YS“, „YG“, „YGS“, „YP“ a „YPS“ uvedených v AUS-MEAT Australia. Farba hovädzieho mäsa zodpovedá referenčným normám AUS-MEAT o farbe mäsa 1 B až 4, farba tuku referenčným normám 0 až 4 a hrúbka tuku (meraná v polohe P 8) triedam pretučnenia AUS-MEAT 2 až 5. Kusy sa označia podľa článku 13 nariadenia Európskeho parlamentu a Rady (ES) č. 1760/2000 ( 7 ). Označenie „hovädzie mäso vysokej kvality“ sa môže pridať k informácii na nálepke; ▼M16 —————

▼M14

c) 6 300 ton na vykostené hovädzie mäso, ktoré patrí do kódov KN 0201 30 00, 0202 30 90, 0206 10 95 a 0206 29 91 a ktoré spĺňa túto definíciu: „Vybraté hovädzie kusy získané z volov (‚novillo’) alebo jalovíc (‚vaquillona’) podľa úradnej klasifikácie jatočných tiel pre hovädzie mäso, ktorú zaviedol Štátny uruguajský ústav pre mäso (Instituto Nacional de Carnes – INAC). Zvieratá oprávnené na výrobu hovädzieho mäsa vysokej kvality boli po svojom odstavení výlučne kŕmené len pasením na pastvinách. Jatočné telá sa zatrieďujú ako ‚I’, ‚N’ alebo ‚A’ s tukovou vrstvou ‚1’, ‚2’ alebo ‚3’ v súlade s uvedenou klasifikáciou.“ Kusy sa označujú v súlade s článkom 13 nariadenia (ES) č. 1760/2000. Označenie „hovädzie mäso vysokej kvality“ sa môže pridať k informáciám na etikete;

d) 5 000 ton na vykostené hovädzie mäso, ktoré patrí do kódov KN 0201 30 00, 0202 30 90, 0206 10 95 a 0206 29 91 a ktoré spĺňa túto definíciu: „Vybraté kusy získané z volov alebo jalovíc, ktoré boli od svojho odstavenia výlučne kŕmené len pastvinovou trávou. Jatočné telá sa zatrieďujú ako ‚B’ s tukovou vrstvou ‚2’ alebo ‚3’ podľa úradnej klasifikácie jatočných tiel pre hovädzie mäso, ktorú zaviedlo Ministerstvo poľnohospodárstva, chovu hovädzieho dobytka a zásobovania v Brazílii (Ministério da Agricultura, Pecuária e Abastecimento).“ Kusy sa označujú v súlade s článkom 13 nariadenia (ES) č. 1760/2000. Označenie „hovädzie mäso vysokej kvality“ sa môže pridať k informáciám na etikete;

▼B

e) ►M12 1 300 ton ◄ mäsových výrobkov, ktoré patria do kódov KN 0201 20 90, 0201 30, 0202 20 90, 0202 30, 0206 10 95 a 0206 29 91 a spĺňajú nasledovnú definíciu: „Vybraté kusy chladeného alebo mrazeného hovädzieho mäsa prvej akosti získaného výlučne z hovädzieho dobytka paseného na pastvinách s najviac štyrmi stálymi rezákmi, s maximálnou upravenou hmotnosťou tela po porážke nepresahujúcou 325 kilogramov (720 libier), s celistvým vzhľadom, mäsom rovnomernej svetlej farby a primeranou, nie však nadmernou tukovou vrstvou. Všetky kusy sa balia do vákuových obalov a označujú ako ‚high-quality beef‘ (‚hovädzie mäso vysokej kvality‘)“ ;

▼M8

f) 11 500 ton hmotnosti výrobku pre mäso, ktoré patrí pod číselné znaky KN 0201, 0202, 0206 10 95 a 0206 29 91 a zodpovedá nasledujúcej definícii: „Jatočné telá alebo akékoľvek kusy hovädzieho dobytka nie staršieho ako 30 mesiacov, ktorý bol kŕmený 100 dní alebo viac nutrične vyváženými vysoko energetickými dávkami obsahujúcimi aspoň 70 % obilnín a aspoň 20 libier celkového denného krmiva. Hovädzie mäso klasifikované ako ‚výberové’ alebo ‚prvá trieda’ podľa štandardov USDA (Department pre poľnohospodárstvo Spojených štátov) automaticky zodpovedá uvedenej definícii. Mäso klasifikované ako ‚Kanada A’, ‚Kanada AA’, ‚Kanada AAA’, ‚Kanada výber’ a ‚Kanada prvá trieda’, ‚A1’, ‚A2’ a ‚A3’, podľa Kanadskej agentúry na kontrolu potravín — Kanadská vláda, zodpovedá tejto definícii“ ;

▼M8

g) 1 000 ton vykosteného mäsa, ktoré patrí pod číselné znaky KN 0201 30 00 a 0202 30 90 a zodpovedá nasledujúcej definícii: „Roštenka (lomito), sviečkovica a/alebo bedrové alebo chrbtové časti (lomo), špička (rabadilla), vrchný šál (carnaza negra) získané z vybraných krížených zvierat s menej ako 50 % plemena druhu zebú, ktoré boli kŕmené výlučne pastvinovou trávou alebo senom. Zabité zvieratá sú býčky alebo jalovice, ktoré patria do kategórie ‚V’. systému klasifikácie jatočných tiel VACUNO a ktorých hmotnosť neprevyšuje 260 kg. Kusy musia byť označené podľa článku 13 nariadenia (ES) č. 1760/2000 Európskeho parlamentu a Rady zo 17. júla 2000, ktorým sa ustanovuje systém identifikácie a registrácie hovädzieho dobytka a označovanie hovädzieho mäsa a výrobkov z hovädzieho mäsa a ktorým sa zrušuje nariadenie Rady (ES) č. 820/97 ( 8 ). Označenie ‚vysokokvalitné hovädzie mäso’. sa môže uviesť k informácii na nálepke.

▼B

Článok 3

1. Dovoz množstiev, ktoré sú stanovené v článku 2 písm. f), sa pred prepustením do voľného obehu musí preukázať:

— dovoznou licenciou vydanou v súlade s článkami 4 a 5,

— certifikátom pravosti vydaným v súlade s článkom 6.

▼M16

2. Pri dovoze množstva stanoveného v článku 2 písm. f) obdobia na colné dovozné kvóty sa rozdelia na 12 ďalších podobdobí pre každý mesiac. Množstvo dostupné v každom podobdobí zodpovedá jednej dvanástine celkového množstva.

▼B

Článok 4

Podmienky získania dovozných licencií uvedených v článku 3:

▼M16 —————

▼M16

c) V oddiele 8 žiadostí o licencie a v licenciách sa uvádza štát a slovo „áno“ sa označí krížikom. Licencia zakladá povinnosť dovážať z uvedenej krajiny;

▼C1

d) v kolónke 20 žiadostí o povolenie a povolenia sa uvádza jeden zo záznamov uvedených v prílohe III.

▼M16

Článok 5

1. Žiadosti o licencie uvedené v článku 4 možno podať len počas prvých piatich dní každého mesiaca každého obdobia pre colné dovozné kvóty.

Odchylne od článku 5 ods. 1 nariadenia (ES) č. 1445/95 sa žiadosti o povolenie pre to isté poradové číslo kvóty môžu týkať jedného alebo viacerých výrobkov patriacich pod kódy KN alebo skupiny kódov KN uvedené v prílohe I k uvedenému nariadeniu. V prípade, že sa žiadosti týkajú viacerých kódov KN, určí sa príslušné množstvo uplatňované pre kód KN alebo skupiny kódov KN. V každom prípade sa uvedú všetky kódy KN v kolónke 16 a ich opis v kolónke 15 žiadostí o povolenia a povolení.

2. Najneskôr o 16.00 hod. bruselského času na druhý pracovný deň po dni uzávierky podávania žiadostí príslušný členský štát oznámi Komisii celkové množstvá na štáty pôvodu uvedenom v žiadostiach.

3. Dovozné povolenia sa vydajú v 15. deň každého mesiaca.

V každom vydanom povolení sa určí príslušné množstvo pre kód KN alebo skupinu kódov KN.

▼B

Článok 6

1. Certifikáty pravosti sa vydávajú v jednom origináli a aspoň v jednej kópii podľa vzoru uvedeného v prílohe I.

Formuláre majú rozmery približne 210 × 297 mm a papier váži najmenej 40g/m2.

2. Tlačivá sa vytlačia a vyplnia v jednom z úradných jazykov spoločenstva; rovnako ich možno vytlačiť a vyplniť v úradnom jazyku alebo v jednom z úradných jazykov vyvážajúcej krajiny.

Definícia článku 2 relevantná pre mäso, ktoré pochádza z vyvážajúcej krajiny, je uvedená na zadnej strane tlačiva.

3. Certifikáty pravosti majú vlastné sériové čísla pridelené vydávajúcimi orgánmi uvedenými v článku 7. Kópie nesú rovnaké sériové čísla ako originály.

4. Originál a jeho kópie môžu byť vyplnené strojom alebo rukou. V druhom prípade musia byť vyplnené čiernym perom a paličkovým písmom.

5. Certifikáty pravosti sú platné iba po riadnom vyplnení a potvrdení vydávajúcim orgánom uvedenom na zozname v prílohe II v súlade s pokynmi uvedenými v prílohách I a II.

6. Certifikáty pravosti sa považujú za riadne potvrdené, ak uvádzajú dátum a miesto vydania a ak sú označené pečiatkou vydávajúceho orgánu a podpisom osoby alebo osôb, ktoré sú k tomu splnomocnené.

Pečiatku na origináli certifikátu pravosti a všetkých jeho kópiách možno nahradiť tlačeným znakom.

Článok 7

1. Vydávajúce orgány uvedené na zozname v prílohe II musia:

a) byť uznané ako vydávajúce orgány vo vyvážajúcej krajine;

b) zaviazať sa, že overia údaje uvedené na certifikátoch pravosti;

c) zaviazať sa, že každú stredu odošlú Komisii údaje, ktoré jej umožnia overiť položky na certifikátoch pravosti.

2. Komisia môže zoznam zrevidovať, ak niektorý vydávajúci orgán už nie je uznaný, ak zlyhal v plnení ktorejkoľvek zo zverených povinností alebo ak bol menovaný nový vydávajúci orgán.

Článok 8

▼M8

1. Dovoz množstiev uvedených v druhej zarážke článku 1 odseku 1 a v článku 2 bodoch a), b), c), d), e) a g) podlieha pri prepustení do režimu voľný obeh predloženiu dovozných licencií vydaných v súlade s článkom 4 bodmi c) a d) a odsekom 2 tohto článku.

▼B

2.

►M16 a) Originál certifikátu pravosti vydaný v súlade s článkami 6 a 7 sa aj s kópiou predloží príslušnému orgánu spolu so žiadosťou o prvú dovoznú licenciu, ktorá sa vzťahuje na certifikát pravosti.

◄

b) Certifikáty pravosti možno použiť na vydanie viacerých dovozných licencií na množstvá nepresahujúce údaje na certifikáte. Ak bolo na jeden certifikát vydaných viacero licencií, príslušný orgán potvrdí certifikát pravosti, kde uvedie pridelené množstvo.

c) Príslušné orgány môžu vydávať dovozné licencie po tom, ako sa presvedčia, že všetky údaje uvedené na certifikáte pravosti zodpovedajú tým údajom, ktoré každý týždeň dostanú z Komisie. Príslušný orgán bezprostredne potom vydá licenciu.

▼M8

3. Napriek odseku 2 bodom a) a c) a podľa podmienok tohto odseku príslušné orgány môžu vydať dovozné licencie, ak:

— bol predložený originál osvedčenia o pravosti, pričom ešte neboli prijaté príslušné informácie od Komisie alebo

— nebol predložený originál osvedčenia o pravosti alebo

— bol predložený originál osvedčenia o pravosti, pričom boli prijaté príslušné informácie od Komisie, ale určité údaje nie sú v súlade.

V týchto prípadoch, napriek druhej zarážke článku 4 nariadenia (ES) č. 1445/95, zábezpeka, ktorá sa má poskytnúť na dovozné licencie, sa rovná sume zodpovedajúcej pri príslušných výrobkoch plnej výške cla podľa spoločného colného sadzobníka (SCS) uplatniteľného v deň predloženia žiadosti o dovoznú licenciu.

Po prijatí originálu osvedčenia o pravosti a informácií Komisie o príslušnom osvedčení a po kontrole súladu týchto údajov členské štáty uvoľnia túto zábezpeku pod podmienkou, že zábezpeka uvedená v druhej zarážke článku 4 nariadenia (ES) č. 1445/95 bola poskytnutá na tú istú dovoznú licenciu.

Predloženie originálu zodpovedajúceho osvedčenia o pravosti príslušnému orgánu pred uplynutím doby platnosti príslušnej dovoznej licencie predstavuje hlavnú požiadavku podľa článku 20 nariadenia Komisie (EHS) č. 2220/85 ( 9 ) pre zábezpeku uvedenú v druhom pododseku.

Sumy tejto zábezpeky, ktoré nie sú uvoľnené, prepadnú a ponechajú sa ako clo.

▼M16

Článok 9

Certifikáty pravosti a dovozné licencie sú platné počas troch mesiacov odo dňa vydania. Lehota platnosti certifikátov platnosti však skončí najneskôr 30. júna po dni vydania.

Článok 10

Na množstvá uvedené v článku 2 písm. f) tohto nariadenia sa uplatňujú ustanovenia nariadenia (ES) č. 1445/95, nariadenia Komisie (ES) č. 1291/2000 ( 10 ) a nariadenia Komisie (ES) č. 1301/2006 ( 11 ), pokiaľ v tomto nariadení nie je stanovené inak.

Na množstvá uvedené v druhej zarážke článku 1 ods. 1 a v článku 2 písm. a), b), c), d), e) a g) tohto nariadenia sa uplatňujú ustanovenia nariadenia (ES) č. 1445/95, nariadenia (ES) č. 1291/2000 a kapitola III nariadenia (ES) č. 1301/2006, pokiaľ v tomto nariadení nie je stanovené inak.

▼M3 —————

▼B

Článok 13

Toto nariadenie nadobúda účinnosť 1. júla 1997.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.









PRÍLOHA I









PRÍLOHA II

ZOZNAM ORGÁNOV VYVÁŽAJÚCICH KRAJÍN, KTORÉ SÚ SPLNOMOCNENÉ VYDÁVAŤ CERTIFIKÁTY PRAVOSTI

— ►M10 SECRETARÍA DE AGRICULTURA, GANADERÍA, PESCA Y ALIMENTOS (SAGPyA) ◄ : — na mäso, ktoré je pôvodné v Argentíne a spĺňa definíciu uvedenú v článku 2 písm. a).

— ►M6 DEPARTMENT OF AGRICULTURE, FISHERIES AND FORESTRY — AUSTRALIA ◄ : — na mäso, ktoré je pôvodné v Austrálii: — a) a spĺňa definíciu uvedenú v článku 2 písm. b); b) a spĺňa definíciu uvedenú v druhej zarážke článku 1 ods. 1

— INSTITUTO NACIONAL DE CARNES (INAC): — na mäso, ktoré je pôvodné v Uruguaji a spĺňa definíciu uvedenú v článku 2 písm. c)

— DEPARTAMENTO NACIONAL DE INSPECÇĂO DE PRODUTOS DE ORIGEM ANIMAL (DIOPA): — na mäso, ktoré je pôvodné v Brazílii a spĺňa definíciu uvedenú v článku 2 písm. d)

— ►M5 NOVOZÉLANDSKÁ RADA PRE MÄSO ◄ : — na mäso, ktoré je pôvodné na Novom Zélande a spĺňa definíciu uvedenú v článku 2 písm. e)

— FOOD SAFETY AND INSPECTION SERVICE (FSIS) OF THE UNITED STATES DEPARTMENT OF AGRICULTURE (USDA): — na mäso, ktoré je pôvodné v Spojených štátoch amerických a spĺňa definíciu uvedenú v článku 2 písm. f)

— ►M7 CANADIAN FOOD INSPECTION AGENCY — GOVERNMENT OF CANADA/AGENCE CANADIENNE D'INSPECTION DES ALIMENTS — GOUVERNEMENT DU CANADA ◄ : — na mäso, ktoré je pôvodné v Kanade a spĺňa definíciu uvedenú v článku 2 písm. f)

▼M8

— MINISTERIO DE AGRICULTURA, GANADERÍA, DIRECCIÓN DE NORMAS Y CONTROL DE ALIMENTOS: — na mäso s pôvodom v Paraguaji, ktoré zodpovedá definícii v článku 2 bode g).

▼M15









PRÍLOHA III

Záznamy uvedené v článku 4 písm. d)

po bulharsky : Говеждо/телешко месо с високо качество [Регламент (ЕО) № 936/97]

po španielsky : Carne de vacuno de alta calidad [Reglamento (CE) no 936/97]

po česky : Vysoce jakostní hovězí/telecí maso (nařízení (ES) č. 936/97)

po dánsky : Oksekød af høj kvalitet (forordning (EF) nr. 936/97)

po nemecky : Qualitätsrindfleisch (Verordnung (EG) Nr. 936/97)

po estónsky : Kõrgekvaliteediline veiseliha/vasikaliha (määrus (EÜ) nr 936/97)

po grécky : Βόειο κρέας εκλεκτής ποιότητας [κανονισμός (ΕΚ) αριθ. 936/97]

po anglicky : High-quality beef/veal (Regulation (EC) No 936/97)

po francúzsky : Viande bovine de haute qualité [règlement (CE) no 936/97]

po taliansky : Carni bovine di alta qualità [regolamento (CE) n. 936/97]

po lotyšsky : Augstākā labuma liellopu/teļa gaļa (Regula (EK) Nr. 936/97)

po litovsky : Aukštos kokybės jautiena ir (arba) veršiena (Reglamentas (EB) Nr. 936/97)

po maďarsky : Kiváló minőségű marha-/borjúhús (936/97/EK rendelet)

po maltsky : Kwalita għolja ta’ ċanga/vitella (KE) Nru 936/97)

po holandsky : Rundvlees van hoge kwaliteit (Verordening (EG) nr. 936/97)

po poľsky : Wołowina/cielęcina wysokiej jakości (Rozporządzenie (WE) nr 936/97)

po portugalsky : Carne de bovino de alta qualidade [Regulamento (CE) n.o 936/97]

po rumunsky : Carne de vită/vițel de calitate superioară (Regulamentul (CE) nr. 936/97)

po slovensky : Vysokokvalitné hovädzie/teľacie mäso [nariadenie (ES) č. 936/97]

po slovinsky : Visokokakovostno goveje/telečje meso (Uredba (ES) št. 936/97)

po fínsky : Korkealaatuista naudanlihaa (asetus (EY) N:o 936/97)

po švédsky : Nötkött av hög kvalitet (förordning (EG) nr 936/97)